L'Elisi desmenteix que Macron hagi felicitat Rivera pels pactes electorals
Albert Rivera ha comparegut aquest matí davant els mitjans de comunicació per explicar que el president francès, Emmanuel Macron, l'havia felicitat pels pactes electorals de Ciutadans després de les eleccions autonòmiques i municipals. 'Macron i l'Elisi donen suport als nostres pactes i ens han felicitat, fins i tot, per Andalusia', ha declarat. D'aquesta manera, el dirigent de Ciutadans ha volgut tancar la polèmica per les desautoritzacions que havia rebut aquests darrers dies des de París. 🔴 Albert Rivera, en Bruselas: "Macron y el Eliseo apoyan nuestros pactos y nos han felicitado, incluso, por Andalucía" pic.twitter.com/tJ2siPmHzI — 24h (@24h_tve) June 20, 2019  Tanmateix, el cisma entre Ciutadans i la República en Marxa pels pactes amb l'extrema dreta sembla que no s'ha pas resolt del tot. Segons que publica El País, una font diplomàtica francesa ha assegurat que Macron no havia donat suport en cap moment a l'actuació del partit de Rivera. 'No ho confirmem pas, aquesta informació és inexacta', ha dit.
Qui assegura que Macron no ha donat suport a Rivera?
una font diplomàtica francesa